《题友人判太平归来诗卷》
宋代·钱选

宫锦翩翩五色麟，如君端合侍枫宸。
山中老去陶弘景，湖曲归来贺季真。
上界神仙足官府，此身城郭旧人民。
还乡我结同盟社，只看桃花莫问春。

作者简介：宋元间湖州吴兴人，字舜举，号玉潭，又号巽峰、霅川翁、清臞老人。幼有文名。宋景定间乡贡进士。入元不仕。工书，善画人物花木。尤善作折枝，其得意者，自赋诗题之。